آلمانیا خاریجی ایشلر ناظیری فرانک-والتر ایستاین مایر، آوروپا بیرلیگی'نین تورکیه‌نین عضولوک مذاکیره‌لرینی تاخیره آلماسی تکلیف‌لرینه قارشی چیخا‌راق،
"تورکیه‌نین آوروپایا باغلی قالماسینا احتیاجیمیز وار." دئدی.
ایستاین مایر، تورکیه‌دکی سون حادثه‌لر و حکومتین سیاستی ایله باغلی اولا‌راق فدرال مجلیسده تشکیل ائدیلن ایجلاسدا موخالیفتین تنقیدلرینه جوابلادی.
ایستاین مایر، 15 نوامبر چرشنبه آخشامی گونو سفرائدجگینی آچیقلادیغی تورکیه‌نین بیر ترور تهدیدی آلتیندا اولدوغونون اونودولماماسی لازیم اولدوغونو وورغولادی.
آلمان ناظیر،
"بیز تورکیه‌نین آوروپایا باغلی قالماسین‌دان طرفداریییق. تورکیه‌نین اطرافین‌داکی ایختیلاف‌لارا و بحران‌لارا باخدیغیم زامان خاریجی ایشلر ناظیری اولا‌راق بونو دا سؤیلمم لازیم. تورکیه‌نین آوروپایا باغلی قالماسینا احتیاجیمیز وار." دئیه دانیشدی.
فرانک والتر ایستاین مایر، آوروپا ایله یاخین باغ‌لارین، تورکیه‌یه ده بؤیوک فایدا‌لار تامین ائتدیگینی ایفاده ائده‌رک،
"بو تورکیه‌نین ده منفعتینه، اما قرار یالنیز تورک حکومتینه باغلی." دئدی.
دموکراسی و اینسان حاق‌لاری موضوعلاریندا تورکیه‌نی تنقید ائدن بعضی میللت وکیل‌لری‌نین، تورکیه‌نین اوروپا بیرلیگی عضولوک مذاکیره پروسسی‌نین تاخیره آلینماسی تکلیف‌لرینی تنقید ائدن ایستاین میر، بونون مودریک بیر یول اولمایاجاغینی سؤیله‌دی.
چیخیشیندا، فتح الله‌چی ترور تشکیلاتی‌نین (فتو) 15 ژوئیه کودتا گیریشیمینه ده توخونان ایستاین مایر،
"بو، تورک دموکراسیسی‌نین قلبینه یؤنلیک بیر سالدیری ایدی. چوخ شوکور بو تلاش قیسا مدتده باشاری‌سیز قالدی. قوربان‌لار اوچون کدرلنیریک. او گئجه آنایاسانی و دموکراتیک تشکیلات‌لاری قوروماق اوچون بؤیوک جسارت گؤسترن اینسان‌لارا حیران‌لیق دویوروق." دئیه دانیشدی.
ترور تشکیلاتی داعشین سالدیری‌لارینا و تورکیه‌نین قارشی-قارشییا اولدوغو ترور تهدیدینه دقتی چکن ایستاین مایر،
"بیزیم بو موضوعداکی موقعیتیمیز چوخ آچیق. کودتا گیریشیمینی قیناییریق. یاشانان‌لارین سیاسی و حقوقی باخیم‌دان آراشدیریلماسی لازیم‌دیر. بو موضوعدا شوبهه یوخ‌دور. پ.ک.ک داخیل تروریزمین هر نوعونو قیناییر و حقوق دولتی‌نین بوتون ایمکانلارییلا بونا قارشی موباریزه ائدیریک. بو بیزیم توتوموموزدور و بئله ده قالا‌جاق." ایفاده‌سینی ایستیفاده ائتدی.
